Homophileurus quadrituberculatus

Homophileurus quadrituberculatus er en bille som hører til gruppen hornbiller i familien skarabider (Scarabaeidae).

Utseende 
En ganske stor (gjerne 30-40 millimeter), avlang, blankt svart hornbille. Hos denne slekten er pronotum mye bredere enn langt, med en bred og dyp midtfure, hvelvet og blankt, med et par små knøler i midten, foran disse loddrett. Hannen har to korte horn i pannen, langt ut på sidene. Dekkvingene har fine, men sterke punktstriper.

Levevis 
Larvene utvikler seg under barken på døde trær, mest løvtrær. De ser ut til å leve mest av andre insekter og vokser raskt, utviklingen tar ca. 4 måneder.
De voksne billene er aktive rovdyr som dreper og spiser andre insekter, men de spiser trolig også en del frukt. De kan leve opptil tre år som voksne.

Utbredelse  
Arten er vidt utbredt i Sør- og Mellom-Amerika, fra Mexico i nord til Bolivia i sør, inkludert flere av øyene i Karibia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Phileurini Burmeister, 1847
 Slekten Homophileurus Kolbe, 1910
 Homophileurus quadrituberculatus (Palisot de Beauvois, 1806)

Kilder 
  Dynastidae du Monde - Nettside om arten

Eksterne lenker 
 Bilde av Homophileurus sp, hann
 Bilde av Homophileurus quadrituberculatus
 

Hornbiller
Biller formelt beskrevet i 1806
Dyr formelt beskrevet av Ambroise Marie François Joseph Palisot de Beauvois
Mellom-Amerikas insekter
Sør-Amerikas insekter
Karibias insekter